પહેલી બેટિંગ કરવા માટે ઉતરેલી પંજાબની ટીમને પહેલો ઝટકો માત્ર 6 રન પર જ લાગ્યો હતો. ટીમનાં ઓપનર મુરલી વિજય માત્ર એક રન પર જ આઉટ થઇ ગયો હતો. શોન માર્શનું બેટ પણ આજે પ્રમાણમાં શાંત જ રહ્યું હતું. તે માત્ર 13 રનમાં જ સ્ટંપ આઉટ થઇ ગયો હતો. કેપ્ટન મિલર પણ 9 રન બનાવીને અમિત મિશ્રાનાં બોલમાં એલબીડબલ્યુ આઉટ થઇ ગયો હતો. મેક્સવેલને પણ અમિત મિશ્રાએ ખાતુ ખોલ્યા વગર જ પેવેલિયન ભેગો કરી દીધો હતો. મેક્સવેલ બ્રેથવેટને કેચ આપી બેઠો હતો. મિશ્રાએ પંજાબને પાંચમો ઝટકો પણ આપ્યો. તેણે ઓપનર મનન વોહરાને 32 રન પર ક્લિન બોલ્ડ કરી દીધો હતો. ત્યાર બાદ ટીમ માત્ર 65નાં સ્કોર પર હતી ત્યારે વૃદ્ધિમાન સાહાનાં સ્વરૂપે છઠ્ઠી વિકેટ પણ પડી ગઇ હતી. સાહા જે.પી ડ્યુમિનીનાં બોલમાં રન આઉટ થયો હતો. સાતમી વિકેટ અક્ષર પટેલની પડી હતી. અક્ષર પટેલ જયંત યાદવનાં બોલમાં પવન નેગીનાં હાથે કેચ આઉટ થઇ ગયો હતો. જેનાં પગલે 73 રનનાં સ્કોર પર જ ટીમની સાત વિકેટ પડી ચુકી હતી.આઠમી વિકેટ મોહિત શર્માની માત્ર 90 રનનાં સ્કોર પર જ પડી ગઇ હતી. મોહિત શર્મા ઝહીર ખાનનાં બોલમાં ક્રિસ મોરિસને કેચ આપી બેઠો હતો. પ્રદીપ સાહુ 12 બોલમાં 18 રન અને સંદીપ શર્મા 2 બોલમાં 1 રન બનાવીને અણનમ રહ્યા હતા. જેનાં પગલે દિલ્હીએ નિર્ધારિત 20 ઓવરમાં 111 રન બનાવ્યા હતા.